Diari Oficial de la Generalitat Valenciana


Sumari del DOGV 8058, del 08-06-2017 (2017/5094)

RESOLUCIÓ de 5 de juny de 2017, de la Direcció General de Centres i Personal Docent, per la qual es convoca procediment d'adjudicació de destins amb caràcter provisional, en pràctiques i interí, en els cossos docents de catedràtics i professors d'Ensenyament Secundari, de catedràtics i professors d'escoles oficials d'idiomes, de professors tècnics de Formació Professional, de catedràtics i professors de Música i Arts Escèniques i de catedràtics i professors d'Arts Plàstiques i Disseny i de mestres de taller d'Arts Plàstiques i Disseny per al curs 2017-2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8058

Data del DOGV
:   08-06-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/5094


Data del document
:   05-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 5 de juny de 2017, de la Direcció General de Centres i Personal Docent, per la qual es convoca procediment d'adjudicació de destins amb caràcter provisional, en pràctiques i interí, en els cossos docents de catedràtics i professors d'Ensenyament Secundari, de catedràtics i professors d'escoles oficials d'idiomes, de professors tècnics de Formació Professional, de catedràtics i professors de Música i Arts Escèniques i de catedràtics i professors d'Arts Plàstiques i Disseny i de mestres de taller d'Arts Plàstiques i Disseny per al curs 2017-2018. [2017/5094]  
  
La Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa, estableix en la seua disposició addicional sisena la facultat de les comunitats autònomes per a ordenar la seua funció pública docent, en el marc de les seues competències respectives, respectant en tot cas, les normes bàsiques contingudes en aquesta.  
Aquesta convocatòria té com a finalitats les següents: millorar la qualitat de l'ensenyament; dotar els centres educatius d'una plantilla amb major continuïtat i establir un procediment que permeta poder romandre en el mateix centre durant el curs 2017-2018, quan ocupe una vacant enguany, al professorat amb destí provisional i a les persones aspirants seleccionades en procediments selectius que tinguen pendent la fase de pràctiques.  
Per aquestes finalitats, s'ha determinat un procediment de confirmació telemàtica que, junt amb el de provisió de llocs que s'ha aplicat amb anterioritat per a l'inici del curs escolar, possibilite d'una banda dur a terme una gestió eficient amb garanties en el procés i d'altra agilitzar la incorporació del professorat amb destí provisional, la del professorat en pràctiques i la del professorat interí, als centres educatius amb el temps suficient per a participar en les tasques d'inici del curs escolar.  
  
En la tramitació d'aquesta resolució s'ha complit el que preveuen l'article 37 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic i l'article 153 i següents de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
D'acord amb allò que s'exposa i fent ús de les atribucions conferides per l'article 10 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, la Direcció General de Centres i Personal Docent acorda convocar un procediment d'adjudicació de destins amb caràcter provisional, en pràctiques i interí en els cossos docents de catedràtics i professors d'ensenyança secundària, de catedràtics i professors d'escoles oficials d'idiomes, de professors tècnics de formació professional, de catedràtics i professors de música i arts escèniques i de catedràtics i professors d'arts plàstiques i disseny i de mestres de taller d'arts plàstiques i disseny per al curs 2017-2018, d'acord amb les bases següents:  
  
  
Primera. Objecte  
1. És objecte d'aquesta resolució establir el procediment d'adjudicació de destins amb caràcter provisional, en pràctiques i interí, en els cossos docents de catedràtics i professors d'Ensenyament Secundari, de catedràtics i professors d'escoles oficials d'idiomes, de professors tècnics de Formació Professional, de catedràtics i professors de Música i Arts Escèniques i de catedràtics i professors d'Arts Plàstiques i Disseny i de mestres de taller d'Arts Plàstiques i Disseny per al curs 2017-2018.  
  
2. Aquest procediment es desenvoluparà, per al personal funcionari amb destí provisional o en pràctiques, en dos fases:  
a) Primera fase: confirmació de destí  
b) Segona fase: adjudicació general d'inici de curs.  
3. El procediment d'adjudicació de destí descrit en el punt anterior s'aplicarà a tot el personal funcionari amb destí provisional, als aspirants seleccionats en procediments selectius que tinguen concedida pròrroga per a la realització de la fase de pràctiques o hagen resultat no aptes en convocatòries anteriors.  
4. Una vegada adjudicats els destins al personal inclòs en el punt 3, s'aplicarà la segona fase d'adjudicació que s'indica en el punt 2, al professorat que desitge reingressar al servei actiu en el curs 2017-2018, al personal aspirant seleccionat en procediments selectius que haja d'incorporar-se a la realització del període de pràctiques i al personal funcionari interí.  
  
I. Primera fase. Confirmació de destí  
  
Segona. Participants  
Tot el personal funcionari amb destí provisional i els aspirants seleccionats en procediments selectius que tinguen concedida pròrroga per a la realització de la fase de pràctiques o hagen resultat no aptes en convocatòries anteriors que va obtindre vacant a temps complet en un sol centre, en els procediments d'adjudicació de destins convocats mitjançant Resolució de 7 de juny de 2016 (DOGV 7810, 21.06.2016) i Resolució de 25 de juliol de 2016, podrà optar a continuar durant el curs 2017-2018 com a personal funcionari amb destí provisional o en pràctiques en aqueix mateix lloc de treball, sempre que reunisca els següents requisits específics per a aquesta fase:  
a) Que mostre la seua conformitat per a continuar ocupant la mateixa vacant.  
b) Que la plaça que haja ocupat durant el curs 2016-2017, continue vacant el pròxim curs o existisca una vacant de la mateixa especialitat en el mateix centre.  
c) Que compte amb el requisit lingüístic de valencià en el cas del funcionariat dels cossos docents de catedràtics i de professors d'Ensenyament Secundari i de professors tècnics de Formació Professional d'acord amb el que preveu l'Ordre 90/2013, de 6 de novembre, de la Conselleria d'Educació, Cultura i Esport, per la qual es regula la catalogació amb el requisit lingüístic de valencià de determinats llocs de treball docents en centres docents públics i en els serveis o unitats de suport escolar i educatiu dependents de la Generalitat (DOGV 7148, 08.11.2013).  
d) Que no haja obtingut destí definitiu per cap de les convocatòries del concurs de trasllats, ni haja obtingut destí provisional per al curs 2017-2018 per qualsevol altre procediment de provisió de llocs de treball.  
  
Tercera. Procediment  
1. El professorat al qual es fa referència a la base segona manifestarà des del següent dia hàbil al de la de la publicació d'aquesta resolució en el Diari Oficial de la Generalitat Valenciana, i en tot cas fins el dia 15 de juny de 2017, a través de la URL https://ovidoc.edu.gva.es, el seu desig de mantindre's en la plaça que ocupa aquest curs, sempre que es complisquen els requisits específics detallats en la base segona d'aquesta resolució.  
2. Una vegada determinades per l'Administració les vacants per al curs 2017-2018, s'adjudicarà als participants d'aquesta convocatòria, si és possible, el lloc vacant que ocupen aquest curs o un altre de la mateixa especialitat que estiga vacant en el mateix centre.  
3. Si un centre no tinguera suficients vacants de la mateixa especialitat ocupada pel professorat participant que ha confirmat la seua intenció de continuar en el mateix lloc, aquestes s'adjudicaran per l'ordre normativament establit que es relata en l'apartat 2 de la base quarta d'aquesta resolució.  
  
  
II. Segona fase. Adjudicació general d'inici de curs  
  
Quarta. Participants i publicació de vacants  
1. Participants  
És susceptible de participar en aquesta fase el professorat inclòs en la base segona, el professorat que reingresse al servei actiu, el personal aspirant seleccionat en procediments selectius que haja d'incorporar-se a la realització del període de pràctiques i el professorat interí.  
1.1. Participació voluntària  
Pot participar de forma voluntària en aquesta segona fase, el personal funcionari de carrera del cos de catedràtics i professors d'Ensenyament Secundari, de catedràtics i professors d'escoles oficials d'idiomes, de professors tècnics de Formació Professional, de catedràtics i professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny dependents de la Generalitat Valenciana, que per trobar-se en qualsevol de les situacions d'excedència que impliquen pèrdua del destí definitiu, desitge reingressar al servei actiu i en complisca els requisits (Apartat de participació, 1-Reingressats).  
  
1.2. Participació forçosa  
Està obligat a participar en aquesta segona fase:  
a) Tant el personal funcionari de carrera del cos de catedràtics i professors d'Ensenyament Secundari, de catedràtics i professors d'escoles oficials d'idiomes, de professors tècnics de Formació Professional, de catedràtics i professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny que durant el curs escolar 2016-2017 estiga prestant serveis amb caràcter provisional en centres dependents de la Conselleria d'Educació, Cultura i Esport, com el funcionariat adscrit a l'estranger que estiga obligat a reingressar al servei actiu en el curs 2017-2018. Hauran de participar sempre que no hagen obtingut destí definitiu en els concursos de trasllats convocats, ni hagen obtingut destí provisional per al curs escolar 2017-2018 per qualsevol altre procediment de provisió de llocs de treball (Apartat de participació, 2-Provisionals).  
  
b) El personal funcionari de carrera del cos de catedràtics i professors d'Ensenyament Secundari, de catedràtics i professors d'escoles oficials d'idiomes, de professors tècnics de Formació Professional, de catedràtics i professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny reingressat en el servei actiu durant el curs escolar 2016-2017 i que no haja obtingut destí definitiu en els concursos de trasllats convocats, ni haja obtingut destí provisional per al curs escolar 2017-2018 per qualsevol altre procediment de provisió de llocs de treball (Apartat de participació, 2-Provisionals).  
  
c) Qualsevol funcionària o funcionari de carrera que no tinga destí definitiu per suspensió de funcions, una vegada complida la sanció (Apartat de participació, 2-Provisionals).  
d) Personal aspirant seleccionat en els procediments selectius convocats per la Conselleria d'Educació, Cultura i Esport que ha realitzat les pràctiques durant el curs escolar 2016-2017. Aquest personal haurà de participar sempre que no haja obtingut destí definitiu per cap de les convocatòries del concurs de trasllats, ni haja obtingut destí provisional per al curs 2017-2018 per qualsevol altre procediment de provisió de llocs de treball (Apartat de participació, 2-Provisionals).  
  
e) Personal aspirant seleccionat en procediments selectius que haja d'incorporar-se a la realització del període de pràctiques, així com els aspirants seleccionats que tinguen concedida pròrroga per a la realització de la fase de pràctiques o hagen resultat no aptes en convocatòries anteriors (Apartat de participació, 3-Pràctiques).  
f) El personal funcionari interí integrant de la borsa de treball descrita en l'article 4 de l'Acord de 23 de novembre de 2010 subscrit per la Conselleria d'Educació i les organitzacions sindicals pel qual s'estableix el sistema de provisió de llocs de treball en règim d'interinitat publicat per Resolució de 26 de novembre de 2010, del director general de Personal. (Apartat de participació, 4-Interins).  
  
  
2. Prioritat en la segona fase d'adjudicació  
2.1. Per a l'obtenció de destí, la prioritat vindrà determinada per al funcionariat comprés en la base quarta en els apartats a, b, c i d del punt 1.2; per la promoció d'ingrés més antiga i dins d'aquesta, per la puntuació obtinguda en el procés selectiu.  
No obstant això, la prioritat per a l'obtenció de destí del personal funcionari del cos de catedràtics de Música i Arts Escèniques, seleccionat en el procediment selectiu convocat per l'Ordre 55/2015, de 18 de maig, estarà determinada pels criteris següents:  
  
1r. El personal funcionari nomenat amb efectes del dia 1 de setembre de 2016.  
2n. El personal funcionari que ha acreditat el Certificat de Capacitació per a l'Ensenyament en Valencià durant el curs acadèmic següent a la superació del procediment selectiu i que serà nomenat amb efectes del dia 1 de setembre de 2017.  
El professorat que tinguera reconeguda una o diverses habilitacions transitòries, s'ordenarà en les esmentades habilitacions, darrere del personal funcionari de carrera o en pràctiques de la corresponent especialitat, amb prioritat respecte al personal funcionari interí, sempre que no hi haguera llocs de la seua especialitat.  
2.2. Per a l'obtenció de destí del personal docent comprés en la base quarta, apartat e del punt 1.2, s'ordenarà de la manera següent: en primer lloc les persones aspirants seleccionades que tinguen concedida pròrroga per a la realització de la fase de pràctiques; a continuació aspirants que hagen resultat seleccionats en les convocatòries d'oposició de 2017 i finalment aspirants que hagen resultat no aptes en convocatòries anteriors. Aquests grups s'ordenaran entre ells d'acord amb la respectiva llista d'aspirants seleccionats.  
2.3. Per al personal comprés en la base quarta, apartat f del punt 1.2, l'obtenció de destí es determinarà per l'ordre que posseïsca en la respectiva llista de professorat interí.  
  
Quinta. Publicitat de codis i vacants  
1. A fi que els participants d'aquesta convocatòria puguen realitzar les seues peticions, es publicarà en la pàgina web de la Conselleria d'Educació, Investigació, Cultura i Esport la relació de centres existents en les diferents localitats compreses en l'àmbit de gestió d'aquesta conselleria, així com les àrees i subàrees en les quals s'han agrupat aquestes. També es publicarà la relació d'especialitats i la seua codificació als efectes de la presentació d'instàncies.  
2. Finalitzada l'adjudicació de comissions de servei convocada per Resolució de 8 de maig de 2017, de la Direcció General de Centres i Personal Docent, i amb almenys 48 hores d'antelació a l'adjudicació dels destins per a l'inici del curs, es publicarà a la pàgina web de la Conselleria d'Educació, Investigació, Cultura i Esport, la llista de vacants amb què es realitzarà tant el procediment de la primera fase com el de la segona, tenint en compte que tots han de correspondre a llocs de treball previstos en la planificació educativa. En aquesta llista els llocs de titulars que es troben prestant serveis en altres destins però que normativament poden tornar a ocupar els seus llocs d'origen al llarg del curs escolar (places afectades), apareixeran consignats amb un asterisc.  
  
  
Sisena. Format i ompliment de les sol·licituds  
1. Sol·licituds  
Tot el personal participant haurà de presentar sol·licitud telemàtica que serà tramitada per mitjà de la pàgina web de la Conselleria d'Educació, Investigació, Cultura i Esport (http://www.ceice.gva.es). No s'admetran les sol·licituds presentades en qualsevol registre físic.  
2. La presentació telemàtica de la sol·licitud de participació s'efectuarà per mitjà del codi d'usuari i contrasenya que s'establesquen a l'aplicació.  
3. La persona interessada en un procés concret podrà accedir-hi amb el codi d'usuari i la contrasenya que s'establisquen a l'aplicació si vol efectuar consultes sobre els resultats que obtinga.  
4. L'ús dels mitjans telemàtics per participar en el procés comporta el consentiment de la persona sol·licitant al tractament de les seues dades de caràcter personal que siga necessari per a la tramitació del procés, d'acord amb la normativa vigent.  
5. Les sol·licituds del personal funcionari de carrera i pràctiques, comprés en els apartats de participació 1-Reingressats, 2-Provisionals i 3-Pràctiques es realitzarà a través de l'aplicació d'adjudicació de principi de curs.  
6. Les sol·licituds del personal funcionari interí comprés en l'apartat de participació 4-interins, es realitzarà per mitjà de l'aplicació d'adjudicació contínua regulada a la Resolució de 16 de febrer de 2016, de la Direcció General de Centres i Personal Docent.  
  
Setena. Peticions  
1. Funcionariat de carrera i en pràctiques  
1.1. El nombre de peticions que cada participant podrà sol·licitar no podrà excedir de 300. Als efectes d'obtenció d'un lloc, aquelles persones que participen consignaran els codis de centres, localitats, subàrea, àrea i província i tipus de places que sol·liciten per ordre de preferència.  
  
1.2. Les peticions poden fer-se a centre concret, localitat, subàrea, àrea i província, sent compatibles totes les modalitats. En els quatre últims casos s'adjudicarà el primer centre de la localitat, subàrea, àrea i província amb lloc vacant en el mateix ordre en què apareguen anunciats.  
1.3. El personal docent que puga participar per més d'una especialitat les prioritzarà en el lloc reservat per a això en la instància de participació, combinant-les en l'ordre successiu que establisca cada participant amb les seues peticions de centre, localitat, subàrea, àrea i província.  
  
Aquells aspirants seleccionats en procediments que hagen d'incorporar-se a la realització del període de pràctiques i aquells aspirants que tinguen concedida pròrroga per a la realització de la fase de pràctiques o hagen resultat no aptes en convocatòries anteriors, no podran sol·licitar llocs de naturalesa mixta o àmbits (lloc per a impartir matèries de més d'una especialitat en el mateix centre).  
1.4. Si es demana més d'un lloc-especialitat d'un mateix centre, localitat, subàrea, àrea i província serà necessari repetir el centre, localitat, subàrea, àrea i província tantes vegades com llocs sol·licitats. No obstant això, a fi de simplificar i facilitar al professorat participant la realització de les seues peticions, qualsevol interessada o interessat que desitge sol·licitar tots els centres corresponents a una localitat, subàrea, àrea i província, en compte de realitzar la petició consignant els codis de tots i cada un dels centres per ordre de preferència, podrà anotar únicament els codis corresponents a la localitat, subàrea, àrea, província i lloc-especialitat i s'entendrà, en aquest cas, que sol·licita tots els centres de la localitat, subàrea, àrea o província de què es tracte en el mateix ordre de preferència amb què apareixen publicats. Si respecte a tots els centres d'una localitat, subàrea, àrea o província desitjara sol·licitar-se algun o alguns d'ells prioritàriament, aquests centres hauran de consignar-se com a peticions individualitzades per ordre de preferència i a continuació consignar el codi corresponent a la localitat, subàrea, àrea o província i lloc-especialitat, entenent-se incorporats a les seues peticions la resta de centres en el mateix ordre en què apareixen publicats.  
  
1.5. El funcionariat de carrera que participe amb caràcter forçós i el funcionariat en pràctiques haurà de fer constar necessàriament l'ordre de preferència de les províncies. Si no s'haguera consignat aquest criteri de prioritat o s'hagueren esgotat els consignats o, si és el cas, no s'haguera confirmat la sol·licitud, al personal participant amb caràcter forçós li serà adjudicada d'ofici qualsevol de les places disponibles. A aquest efecte, s'adjudicarà el primer centre de la localitat, subàrea, àrea o, si és el cas, província amb lloc en el mateix ordre en què apareguen publicats.  
  
2. Personal funcionari interí  
2.1. La forma de participació del personal funcionari interí s'ajustarà al procediment establit en la Resolució de 16 de febrer de 2016, de la Direcció General de Centres i Personal Docent, per la qual es regulen els procediments d'adjudicació contínua de llocs de treball i de provisió de llocs de difícil cobertura.  
No serà necessari modificar la sol·licitud de l'adjudicació contínua, serà vàlida l'última sol·licitud presentada per a obtindre destí en aquest procediment de provisió.  
2.2. El personal aspirant que estiga desactivat en el moment en què s'òbriga novament l'aplicació telemàtica contínua seguirà estant desactivat llevat que s'active per a aquesta adjudicació, tot això de conformitat amb allò que establix l'article 1.2 de la Resolució de 21 de desembre de 2015 per la qual es modifica el sistema de provisió de llocs de treball en règim d'interinitat aprovat per Resolució de 26 de novembre de 2010.  
  
3. Normes comunes  
3.1. Las peticions de centre de les escoles oficials d'idiomes i les relatives als serveis psicopedagògics escolars de sector (SPE) per a l'especialitat d'Orientació Educativa es realitzaran d'acord amb la codificació establida en la relació de centres. Als efectes de l'assignació de les places adjudicades en aularis de escoles oficials d'idiomes i en els SPE, la direcció d'aquests procedirà a assignar en acte públic, en defecte d'acord unànime de tot el personal adjudicat en la corresponent especialitat, durant el primer dia de setembre les seus en les quals s'impartirà docència, d'acord amb l'ordre d'adjudicació de la relació de participants definitiva.  
3.2. Així mateix, si els llocs que se sol·liciten tenen caràcter d'itinerant/compartit o si se sol·liciten llocs de titulars que es troben prestant serveis en altres destins però que normativament poden tornar als llocs dels quals són titulars al llarg del curs escolar (places afectades) o llocs a temps parcial, es farà constar aquesta circumstància en l'espai reservat a aquest efecte en l'apartat de petició de la instància.  
  
3.3. Només el personal funcionari interí podrà sol·licitar llocs de qualsevol titular que es troba prestant serveis en un altre destí però que normativament pot tornar al seu lloc d'origen al llarg del curs escolar (places afectades) i llocs a temps parcial.  
  
Huitena. Terminis  
1. El termini de presentació i modificació d'instàncies per a la participació en la fase segona serà des de les 10.00 hores del dia 10 de juliol de 2017 fins a les 10.00 hores del dia 25 de juliol de 2017.  
2. Per al personal funcionari de carrera, únicament s'admetran a tràmit les sol·licituds de peticions confirmades telemàticament a l'Administració educativa dins del termini indicat en el paràgraf anterior.  
  
3. Per al personal funcionari interí, que realitzarà la petició per mitjà de l'aplicació d'adjudicació contínua regulada en la Resolució de 16 de febrer de 2016, de la Direcció General de Centres i Personal Docent, serà vàlida l'última sol·licitud presentada en l'esmentat procediment.  
  
4. En cas que es presente en temps i forma més d'una sol·licitud de peticions, només es tindrà en compte l'última presentada. Finalitzat el termini de presentació d'instàncies, per cap concepte s'alteraran les peticions.  
  
Novena. Normes d'adjudicació  
L'adjudicació de les vacants es realitzarà d'acord amb allò que estableix la base quarta, punt 3, i la base setena d'aquesta resolució.  
  
Amb anterioritat a la resolució definitiva de la convocatòria es publicarà la relació ordenada dels participants. Contra aquesta relació podran presentar-se reclamacions en el termini de dos dies hàbils que s'adreçaran a la Direcció General de Centres i Personal Docent. Aquestes reclamacions únicament podran presentar-se per via telemàtica. Una vegada revisades aquestes es publicarà la llista definitiva de participants.  
  
Deu. Resolucions  
1. La Direcció General de Centres i Personal Docent publicarà la relació definitiva de l'adjudicació en els taulers d'anuncis de les direccions territorials i a la pàgina web de la Conselleria d'Educació, Investigació, Cultura i Esport (http://www.ceice.gva.es). Per mitjà d'aquesta publicació s'entendrà notificat a tots els efectes el personal participant.  
  
2. Els nomenaments derivats d'aquest procediment s'estendran des del dia 1 de setembre de 2017 fins al dia 31 d'agost de 2018.  
  
3. La Direcció General de Centres i Personal Docent prorrogarà l'adjudicació del destí obtingut pel personal funcionari interí en aquesta convocatòria per al curs 2018-2019, sempre que reunisca els següents requisits específics:  
a) Que la plaça obtinguda haja sigut sol·licitada pel personal funcionari interí.  
b) Que la plaça obtinguda siga vacant a temps complet en un únic centre.  
c) Que la plaça que haja ocupat durant el curs 2017-2018 continue vacant el pròxim curs o existisca una vacant de la mateixa especialitat al mateix centre.  
d) Que no haja obtingut destí provisional per al curs 2018-2019 per qualsevol altre procediment de provisió de llocs de treball.  
  
Onze. Normes d'adjudicació i sol·licitud de província per a l'adscripció d'ofici del personal funcionari interí  
Per al personal funcionari interí, tots els llocs seran de petició voluntària però d'acceptació obligatòria si han sigut sol·licitats. Les vacants oferides són d'acceptació obligatòria en el cas que corresponguen a les preferències provincials triades. En el supòsit que els llocs no hagueren sigut sol·licitats en les seues peticions voluntàries per cap participant, aquests seran adjudicats en ordre invers en la respectiva borsa de treball a aquell participant que estiga obligat per la seua preferència provincial. En cap cas seran adjudicades les places amb requisit lingüístic a les persones participants que no el posseïsquen, bé siga aquesta adjudicació d'ofici o bé per petició voluntària de la persona interessada.  
  
  
Dotze. Desactivació temporal i exclusió de les borses del personal funcionari interí  
1. Es consideraran en situació de desactivació temporal en les borses, les persones aspirants que en el moment de produir-se l'adjudicació es troben desactivades de conformitat amb l'apartat 1 de la Resolució de 21 de desembre de 2015, del director general de Centres i Personal Docent, per la qual s'acorda la publicació de l'Addenda subscrita per la Conselleria d'Educació, Investigació, Cultura i Esport i les organitzacions sindicals per la qual es modifica el sistema de provisió de llocs de treball en règim d'interinitat aprovat per Resolució de 26 de novembre de 2010.  
2. Serà exclòs de les borses el personal funcionari interí que, havent participat i obtingut destí, incorreguera en algun dels supòsits d'exclusió regulats en l'article 8 de la Resolució de 21 de desembre de 2015 abans esmentada.  
  
Tretze. Requisits generals de la primera i segona fase d'adjudicació  
1. La disposició addicional de la Resolució de 9 de maig de 2014, de la Direcció General de Centres i Personal Docent, per la qual es regula el registre de titulacions per als procediments de provisió de llocs de personal docent no universitari de la Comunitat Valenciana, va establir un termini perquè el personal integrant de les borses de treball, que per modificacions legislatives o reglamentàries no estiga en possessió de la titulació acadèmica que faculta per a l'ingrés en el cos i especialitat en què està inscrit i, si és el cas, de la certificació o títol que acredite la possessió de la formació pedagògica i didàctica exigible, poguera desactivar-se de les borses de treball. En aquesta disposició addicional s'indica també, que el personal funcionari interí que no complisca els requisits exigits i no haja sol·licitat la desactivació, si se li adjudica un lloc i no disposa de la titulació corresponent, serà exclòs d'aquestes borses.  
  
2. Tenint en compte allò que s'ha indicat, en el punt 4 de la disposició transitòria única de l'Ordre 90/2013, de 6 de novembre, de la Conselleria d'Educació, Cultura i Esport, per la qual es regula la catalogació amb el requisit lingüístic de valencià de determinats llocs de treball docents en centres públics i en els serveis o unitats de suport escolar i educatiu dependents de la Generalitat (DOGV 7148, 08.11.2013), i una vegada finalitzat el període transitori establit, no es podrà adjudicar vacant en aquest procediment, al professorat interí dels cossos docents de catedràtics i professors d'Ensenyament Secundari i de professors tècnics de Formació Professional, que no compte amb el requisit lingüístic de valencià.  
3. És requisit imprescindible perquè siga adjudicat un lloc determinat posseir l'especialitat del mateix, i els requisits lingüístics del lloc degudament registrats. Aquests requisits seran considerats en el moment de l'adjudicació. Cap d'aquests requisits haurà de ser justificat pel personal participant per estar en poder d'aquesta administració.  
  
4. Totes les condicions que s'exigixen en aquesta convocatòria han de complir-se en la data de finalització del termini de presentació de sol·licituds.  
5. Podrà ser anul·lat el destí obtingut per qualsevol participant que no s'haja ajustat a les normes de la convocatòria.  
  
Catorze. Irrenunciabilitat dels destins  
Els destins adjudicats en la resolució definitiva d'aquesta convocatòria seran irrenunciables.  
Quinze. Personal funcionari suprimit i desplaçat  
Amb anterioritat a l'adjudicació de destins previstos en aquesta resolució, la Direcció General de Centres i Personal Docent procedirà a adjudicar destí provisional al personal funcionari de carrera del cos de catedràtics d'Ensenyament Secundari i de professors d'Ensenyament Secundari, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny que haja sigut declarat personal funcionari suprimit o desplaçat.  
  
  
Setze. Recursos  
Contra aquesta resolució que és definitiva en via administrativa podrà interposar-se recurs potestatiu de reposició davant de la Direcció General de Centres i Personal Docent en el termini d'un mes, a comptar des de l'endemà de la seua publicació, d'acord amb allò que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o directament recurs contenciós administratiu davant del jutjat contenciós competent, en el termini de dos mesos a comptar des de l'endemà de la data de la seua publicació, d'acord amb allò que establixen els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 de juny de 2017.- El director general de Centres i Personal Docent: José Joaquín Carrión Candel.